|  |  |
| --- | --- |
|  |  |
| **Република** Србија**МИНИСТАРСТВО ЗА ЉУДСКА** **И МАЊИНСКА ПРАВА И ДРУШТВЕНИ ДИЈАЛОГ** |  |
|  |  |

Министарство за људска и мањинска права и друштвени дијалог

упућује

**Ј А В Н И П О З И В**

организацијама цивилног друштва за подношење кандидатуре за чланство у Посебној радној групи за израду Стратегије за праћење и унапређење стања људских права у Републици Србији за период од 2024. до 2030. године

**I ПРЕДМЕТ ЈАВНОГ ПОЗИВА**

Предмет јавног позива је обезбеђивање учешћа организација цивилног друштва у раду Посебне радне групе за израду Стратегије за праћење и унапређење стања људских права у Републици Србији за период од 2024. до 2030. године у циљу обезбеђивања транспарентног и инклузивног процеса израде, као и уважавања ставова јавности и експертизе представника организација цивилног друштва у складу са стандардима и одредбама Закона о планском систему („СЛ. Гласник РС“ број 30/18) и међународним стандардима.

Стратегија, као документ јавне политике, треба да одреди стратешке правце деловања и системске и заокружене начине праћења стања људских права у Републици Србији, правце деловања усмерене на унапређење стања људских права и даље развијање културе људских права у циљу достизања највиших универзално прихваћених међународних стандарда.

Усвајање Стратегије је предвиђено Акционом планом за спровођење Програма Владе 2023 -2026, а Министарство за људска и мањинска права и друштвени дијалог је овлашћени предлагач.

Задаци Посебне радне групе су да, за потребе Министарства за људска и мањинска права и друштвени дијалог као овлашћеног предлагача, изради предлог Стратегије, њених општих и посебних циљева и мера, као и да дефинише активности за њихову реализацију. Задаци Посебне радне групе и рокови за њихово испуњење ће бити ближе одређени решењем министра о образовању Посебне радне групе.

**II ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ**

1. Циљ овог јавног позива је да се кроз јаван и транспарентан процес изврши избор до **10 (десет)** организација цивилног друштва чији ће представници бити именовани за чланство у Посебној радној групи за израду Стратегије за праћење и унапређење стања људских права у Републици Србији за период од 2024. до 2030. године.

2. Јавни позив намењен је организацијама цивилног друштва које делују **у области заштите, промовисања и унапређења људских права.**

**3. Право учешћа** на Јавном позиву имају организације цивилног друштва, основане и регистроване сагласно позитивним прописима Републике Србије које делују у области утврђених овим јавним позивом.

**III КРИТЕРИЈУМИ**

Оргaнизaциjе цивилнoг друштвa које се кандидују морају испуњавати следеће критеријуме:

1. да су **уписaне у рeгистaр нajмaњe три године** прe oбjaвљивaњa oвoг jaвнoг пoзивa;
2. да **актом о оснивању или статутом имају утврђене циљеве** у области наведених у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ);
3. да поседују **пројектно искуство и експертизу** у областима наведеним у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последње 3 (три) године**;
4. да представници које организација предлаже за кандидата за чланство у Посебној радној групи **нису функционери или државни службеници**;
5. *пожељно* је да поседују **искуство у комуникацији и сарадњи са државним органима и организацијама цивилног друштва односно чланице су мреже или друге асоцијације организација цивилног друштва**;
6. *пожељно* је да поседују **претходно искуство у раду радних група и других радних и саветодавних тела** које формирају органи државне и покрајинске управе и локалне самоуправе;
7. *пожељно* једа имају искуство у изради и подношењу извештаја о примени ратификованих међународних увогора у области људских права (примена Међународног пакта о економским, социјалним и културним правима; Међународног пакта о грађанским и политичким правима; Међународне конвенције о укидању свих облика расне дискриминације; Конвенције о правима детета; Конвенције о правима особа са инвалидитетом, као и примена препорука из Универзалног периодичног прегледа).

**IV ДОКУМЕНТАЦИЈА КОЈА СЕ ДОСТАВЉА**

Oрганизације цивилног друштва дужне су да доставе **следеће доказе:**

* **попуњен Пријавни формулар** (*Анекс 1 – Пријавни формулар*);
* **попуњен образац о реализованим пројектима** које је организација реализовала у области наведеној у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последње 3 (три) године** (*Анекс 2 – Образац о реализованим пројектима**)*;
* **попуњен образац о** **публикацијама** (анализе, истраживања и сл.)које је организација објавила у области наведеној у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последње 3 (три) године** (*Анекс 3 – Образац о објављеним публикацијама*);
* **Изјаву о прихватању кандидатуре и одсуству сукоба интереса** - да представник кога организација предлаже за кандидата за чланство у Посебној радној групи није функционер или државни службеник у органу државне управе, служби Владе или јавној агенцији, односно функционер или службеник у органу аутономне покрајине или јединице локалне самоуправе, односно ангажован у органу јавне управе, потписану од стране предложеног **члана** и **заменика члана** (*Анекс 4 – Изјава о прихватању кандидатуре и одсуству сукоба интереса*);
* пожељно је као доказ о искуству у раду радних група и других радних и саветодавних тела које формирају органи јавне управе навести листу радних/саветодавних тела у којима је организација учествовала, орган који је основао и година оснивања;
* пожељно је навести као доказ о чланству у мрежи или другој асоцијацији организација цивилног друштва рефенренцу која документује чланство односно уговор, меморандум о сарадњи, потврда мреже или друге асоцијације и сл;
* пожељно је као доказ о искуству у изради и подношењу извештаја о примени ратификованих међународних уговора у области људских права навести референцу (линк ка интернет страници) уговорних тела УН којима су извештаји поднети или линк на интернет презентацији на којој је извештај објављен.

**V РОК И НАЧИН ПОДНОШЕЊА ПРИЈАВЕ**

**Рoк зa пoднoшeњe пријава траје од 14. августа до 28. августа 2023. године.**

Заинтересоване организације цивилног друштва дужне су да своје пријаве заједно са припадајућом документацијом из тачке IV Јавног позива (ДОКУМЕНТАЦИЈА КОЈА СЕ ДОСТАВЉА) у назначеном року доставе **искључиво** **електронским путем на имејл адресу:** **sek.scd@minljmpdd.gov.rs**сa нaпoмeнoм: “Кандидатура за чланство у Посебној радној групи за израду Стратегије за праћење и унапређење стања људских права“.

**VI ПОСТУПАК ИЗБОРА**

За потребе припреме и спровођења поступка избора, као и самог Јавног позива, формирана је Комисија за избор организација цивилног друштва за чланство у Посебној радној групи за израду Стратегије за праћење и унапређење стања људских права у Републици Србији за период од 2024. до 2030. године која је састављена од представника Министарства за људска и мањинска права и друштвени дијалог.

Формирана Комисија дужна је да најкасније у року од 30 радних дана од дана истека рока за подношење пријава донесе Предлог представника цивилног друштва за чланство у Посебној радној групи за израду Стратегије за праћење и унапређење стања људских права у Републици Србији за период од 2024. до 2030. године (у даљем тексту: Предлог).

Предлог, као и сам Јавни позив, биће објављен на званичној интернет страници Министарства за људска и мањинска права и друштвени дијалог [www.minljmpdd.gov.rs](http://www.minljmpdd.gov.rs) и достављен подносиоцима пријава на Јавни позив електронским путем.

Евентуална питања око поступка подношења пријава могу се упутити Министарству за људска и мањинска права и друштвени дијалог, на е-mail адресу: sek.scd@minljmpdd.gov.rs или телефоном на 011/313-09-72.

**VI ДОДАТНЕ ИНФОРМАЦИЈЕ**

Министарствo за људска и мањинска права и друштвени дијалог нијеу могућности да изабраним представницима организација цивилног друштва обезбеде накнаду за рад нити да сносе трошкове њиховог доласка и одласка са састанака.

Потребни обрасци, као и додатне информације за њихово попуњавање налазе се у оквиру следећих докумената:

1. Анекс 1 – Пријавни формулар
2. Анекс 2 – Образац о реализованим пројектима
3. Анекс 3 – Образац о објављеним публикацијама
4. Анекс 4 – Изјава о прихватању кандидатуре и одсуству сукоба интереса.